Kemppisen laji yleisurheilussa oli aluksi seitsenottelu ja hän ryhtyi pikajuoksijaksi vasta vuonna 2018. Hän karsiutui 100 metrin juoksun välierissä Eskilstunan alle 20-vuotiaiden EM-kilpailuissa 2015. Hän sijoittui samalla matkalla kuudenneksi Gävlen alle 23-vuotiaiden EM-kilpailuissa 2019. Sisäratojen EM-kilpailussa Toruńissa 2021 Kemppinen saavutti 60 metrillä hopeaa ajalla 7,22. Hän ei osallistunut vuonna 2021 järjestettyihin Tokion olympialaisiin jalkavamman vuoksi.